**Številka: 042-2/2025-15**

**Datum: 21. 4. 2025**

Državna volilna komisija (v nadaljevanju: DVK) je na podlagi 55. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24; v nadaljevanju ZRLI), v povezavi s 37. členom Zakona o volitvah v državni zbor (Uradni list RS, št. 109/06 – UPB, 54/07 – odl. US, 23/17, 29/21 in 12/24; v nadaljevanju: ZVDZ), na 6. seji, dne 18. 4. 2025, sprejela

**S K L E P**

**o določitvi volišč na sedežih diplomatskih predstavništev in konzulatov Republike Slovenije v tujini za glasovanje na zakonodajnem referendumu o Zakonu o dodatku k pokojnini za izjemne dosežke na področju umetnosti (ZDPIDU), ki bo 11. maja 2025**

1. Za izvedbo glasovanja na zakonodajnem referendumu o Zakonu o dodatku k pokojnini za izjemne dosežke na področju umetnosti (ZDPIDU), ki bo 11. 5. 2025, se na podlagi novega predloga Ministrstva za zunanje in evropske zadeve določijo volišča na sedežih naslednjih diplomatskih predstavništev in konzulatov Republike Slovenije v tujini:
2. D-04: Generalni konzulat RS v Celovcu,
3. D-33: Generalni konzulat RS v Münchnu,
4. D-51: Veleposlaništvo RS v Abu Dabiju,
5. D-15: Generalni konzulat RS v Trstu,
6. D-12: Veleposlaništvo RS v Atenah,
7. D-34: Veleposlaništvo RS v Beogradu,
8. D-32: Veleposlaništvo RS v Berlinu,
9. D-05: Veleposlaništvo RS v Bruslju,
10. D-01: Veleposlaništvo RS v Buenos Airesu,
11. D-03: Veleposlaništvo RS na Dunaju,
12. D-36: Veleposlaništvo RS v Haagu,
13. D-20: Veleposlaništvo RS v Budimpešti,
14. D-10: Veleposlaništvo RS v Kopenhagnu,
15. D-28: Veleposlaništvo RS v Londonu,
16. D-25: Veleposlaništvo RS v Madridu,
17. D-11: Veleposlaništvo RS v Parizu,
18. D-08: Veleposlaništvo RS v Podgorici,
19. D-07: Veleposlaništvo RS v Pragi,
20. D-06: Veleposlaništvo RS v Sarajevu,
21. D-21: Veleposlaništvo RS v Skopju,
22. D-22: Veleposlaništvo RS v Varšavi,
23. D-29: Veleposlaništvo RS v Washingtonu,
24. D-13: Veleposlaništvo RS v Zagrebu in
25. D-35: Veleposlaništvo RS pri Svetem sedežu, Vatikan.

Območje volišča je enako območju jurisdikcije diplomatskega predstavništva in konzulata. Območje volišča s sedežem v Vatikanu obsega tudi območje jurisdikcije konzularnega predstavništva Republike Slovenije v Italiji s sedežem v Rimu.

1. Na voliščih na diplomatskih predstavništvih in konzulatih Republike Slovenije v tujini iz prve točke tega sklepa glasujejo državljani Republike Slovenije, ki nimajo stalnega prebivališča na območju Republike Slovenije in so vpisani v posebni volilni imenik.
2. Na voliščih na diplomatskih predstavništvih in konzulatih Republike Slovenije v tujini iz prve točke tega sklepa lahko glasujejo tudi državljani Republike Slovenije, ki imajo stalno prebivališče na območju Republike Slovenije in so vpisani v splošni volilni imenik ter bodo na dan glasovanja v tujini, ker tam začasno prebivajo. O tem, da želijo glasovati na diplomatskem predstavništvu ali konzulatu Republike Slovenije v tujini, morajo pravočasno obvestiti Državno volilno komisijo.
3. S sprejetjem tega sklepa preneha veljati sklep, št. 042-2/2025-8 z dne 7. 4. 2025.

**O b r a z l o ž i t e v:**

**A.**

1. ZRLI v 55. členu določa, da se glede vprašanj postopka izvedbe referenduma, ki s tem zakonom niso posebej urejena, smiselno uporabljajo določbe ZVDZ. DVK na podlagi prvega odstavka 37. člena ZVDZ skrbi za izvedbo glasovanja na diplomatskih predstavništvih in konzulatih Republike Slovenije v tujini, kar vključuje tudi določitev volišč. DVK določi volišča na predlog Ministrstva za zunanje in evropske zadeve (v nadaljevanju: MZEZ), kar je na 2. seji, dne 7. 4. 2025, storila s sprejetjem sklepa, št. 042-2/2025-8.
2. Na voliščih na diplomatskih predstavništvih in konzulatih Republike Slovenije v tujini lahko glasujejo državljani Republike Slovenije, ki nimajo stalnega prebivališča na območju Republike Slovenije in so vpisani v posebni volilni imenik (82. člen ZVDZ in 24. člen Zakona o evidenci volilne pravice).
3. Na diplomatskem predstavništvu ali konzulatu Republike Slovenije v tujini lahko glasujejo tudi volivci, ki so na dan glasovanja začasno v tujini, če to sporočijo Državni volilni komisiji najpozneje petnajst dni pred dnem glasovanja (tretji odstavek 47.a člen ZRLI).

**B.**

1. MZEZ je 18. 4. 2025 DVK posredovalo nov predlog volišč za izvedbo referenduma o ZDPIDU, št. ZKO – 799/25 z dne 18. 4. 2025. V predlogu so se sklicevali na zakonsko določbo o časovnem trajanju glasovanja nepretrgoma od 7. do 19. ure, ki je ne morejo zagotoviti na vseh sprva predlaganih voliščih na diplomatskih predstavništvih in konzulatih Republike Slovenije v tujini. Opozorili so tudi na kadrovske omejitve na diplomatskih predstavništvih in konzulatih Republike Slovenije v tujini, kar jim onemogoča podati predloge za sestavo volilnih odborov. DVK pa sama, brez predloga, ne more določiti sestave volilnega odbora. Gre za volišča na Generalnem konzulatu RS v Clevelandu, Generalnem konzulatu RS v Torontu (v prostorih Slovenskega centra), Veleposlaništvu RS v Bernu, Veleposlaništvu RS v Canberri in Veleposlaništvu RS v Ottawi.
2. DVK se je seznanila s predlogom MZEZ in sklenila, da se volišča na diplomatskih predstavništvih in konzulatih Republike Slovenije v tujini vzpostavijo tam, kjer je možno zagotoviti zadostno število kandidatov za člane volilnega odbora ter odprtje volišč 12 ur. Volišča na diplomatskih predstavništvih in konzulatih Republike Slovenije v tujini so tako določena, kot izhaja iz 1. točke izreka tega sklepa.
3. Volišče na Veleposlaništvu RS v Abu Dabiju se zaradi izjemnih objektivnih okoliščin lahko odpre ob 9. uri po lokalnem času.

**C.**

1. DVK je sprejela ta sklep na podlagi 37. člena ZVDZ, 55. člena ZRLI in 46. člena Poslovnika DVK (Uradni list RS, št. 10/20). Za sklep so glasovali predsednik Peter Golob ter člani Mitja Breznik, Mitja Šuligoj in Marjan Jarkovič, proti sta glasovala člana Terezija Trupi in Drago Zadergal.

Peter Golob

predsednik